

[image: C:\Users\marh\AppData\Local\Microsoft\Windows\Temporary Internet Files\Content.Outlook\3DQ1N8R9\LMST_auto_stor.jpg]

	14. oktober 2026


PRODUKTRESUMÉ

for

Endol, injektionsvæske, opløsning



0.	D.SP.NR.
34773

1.	VETERINÆRLÆGEMIDLETS NAVN
Endol

Lægemiddelform: Injektionsvæske, opløsning
Styrke: 500 mg/ml

2.	KVALITATIV OG KVANTITATIV SAMMENSÆTNING
Hver ml indeholder:

Aktive stoffer:
Natriumpentobarbital	500 mg
(svarende til 456 mg pentobarbital)

Hjælpestoffer:

	Kvalitativ sammensætning af hjælpestoffer og andre bestanddele
	Kvantitativ sammensætning, hvis oplysningen er vigtig for korrekt administration af veterinærlægemidlet

	Ethanol (96 procent)
	

	Patent blue V (E131)
	0,001 mg

	Vand til injektionsvæsker
	



[bookmark: _Hlk158041596]Lyseblå, transparent opløsning.


3.	KLINISKE OPLYSNINGER

3.1	Dyrearter, som lægemidlet er beregnet til
Kvæg, hest, svin ged, får, hund, kat, kanin, marsvin, mus, rotte, hamster, høns, due, and, små prydfugle, slange, skildpadde (sumpskildpadde), firben og frø.



3.2	Terapeutiske indikationer for hver dyreart, som lægemidlet er beregnet til
Eutanasi

3.3	Kontraindikationer
Må ikke bruges som anæstesi.

3.4	Særlige advarsler
Intravenøs injektion af pentobarbital kan forårsage induktionsangst hos flere dyrearter, og der bør efter dyrlægens skøn anvendes et egnet sedativ. Der skal træffes foranstaltninger til forebyggelse af perivaskulær injektion (f.eks. ved brug af et intravenøst kateter). Dødens indtrædelse kan forsinkes ved perivaskulær eller intraperitoneal/intracoelomisk injektion eller injektion i organer/væv med en lav absorptionskapacitet. Barbiturater kan virke irriterende ved perivaskulær injektion eller ad andre veje end intravenøs injektion.

Kontrollér regelmæssigt i op til 10 minutter efter injektionen, om der igen ses livstegn (åndedræt, puls, corneal refleks). I kliniske forsøg er det blevet påvist, at dette kan forekomme. I tilfælde af sådanne livstegn anbefales det at gentage injektionen med en dosis på mellem 0,5 og 1 gange den foreskrevne dosis. 
For at mindske risikoen for induktionsangst bør eutanasi udføres et roligt sted.

Hos svin er det påvist, at der er en direkte korrelation mellem fiksering og niveauet af ophidselse og uro. Derfor bør injektionen hos svin foretages med mindst mulig fiksering.

Særligt hos heste og kvæg bør dyrlægen overveje forudgående administration af et egnet sedativ for at opnå en dyb sedation forud for udførelsen af eutanasi, og det anbefales at sørge for, at der står en alternativ eutanasimetode til rådighed, i tilfælde af at det skulle blive nødvendigt.

[bookmark: _Hlk204794076]Hvis den intracoelomiske administrationsvej anvendes til fugle, skal injektion i luftsækkene undgås. 
Den intracoelomiske administrationsvej frarådes hos sumpskildpadde, da der kan gå længere tid, før døden indtræder. 
Hos krybdyr og padder skal der træffes relevante foranstaltninger (f.eks. sekundær mekanisk teknik (pithing)) for at sikre, at aflivning er gennemført, da deres hjerner kan overleve langvarig iltmangel, og opvågning efter metabolisering af pentobarbital ellers kan forekomme.
[bookmark: _Hlk185506078]Ved aflivning af vekselvarme dyr skal dyret holdes ved dets foretrukne optimumstemperatur, da virkningen ellers kan være upålidelig.

3.5	Særlige forholdsregler vedrørende brugen

Særlige forholdsregler for personer, der administrerer veterinærlægemidlet til dyr
Pentobarbital er et potent hypnotisk og beroligende middel og kan derfor have en toksisk virkning på mennesker. Pentobarbital forårsager sedation, søvninduktion og respirationsdepression. Det kan adsorberes på systemisk vis gennem huden og ved indtagelse. Dette veterinærlægemiddel kan også forårsage øjenirritation. 

Undgå direkte kontakt med hud og øjne, herunder hånd-øjenkontakt og hånd-mundkontakt. Bær beskyttelseshandsker.

Vær særligt opmærksom på at undgå selvinjektion eller utilsigtet injektion af den assisterende person, når veterinærlægemidlet injiceres. For at undgå utilsigtet selvinjektion må dette veterinærlægemiddel ikke bæres rundt i en sprøjte med påsat kanyle.

I tilfælde af hud- eller øjenkontakt skal der omgående skylles med rigelige mængder vand. I tilfælde af indtagelse ved et hændeligt uheld skal munden straks skylles. 

Hvis der kommer betydelige mængder præparat på huden eller i øjnene, eller i tilfælde af utilsigtet indtagelse eller selvinjektion, skal der straks søges lægehjælp; angiv forgiftning med barbiturater, og vis indlægssedlen eller etiketten til lægen. PERSONEN MÅ IKKE FØRE MOTORKØRETØJ, da præparatet kan have en sedativ virkning. 

Embryotoksiske virkninger kan ikke udelukkes. Veterinærlægemiddelskal behandles med yderste forsigtighed, især af kvinder i den fertile alder. 
 
Dette veterinærlægemiddel kan forårsage overfølsomhedsreaktioner på grund af tilstedeværelse af pentobarbital. Personer med en kendt allergi over for pentobarbital skal undgå at komme i kontakt med veterinærlægemidlet.
Dette veterinærlægemiddel er brandfarligt, skal holdes væk fra antændelseskilder, og der må ikke ryges.

Dette veterinærlægemiddel bør kun administreres af dyrlæger og må kun anvendes, hvis der er professionel hjælp til stede, så hjælp kan ydes, hvis der opstår utilsigtet eksponering. Den professionelle hjælp skal informeres om veterinærlægemidlets risici, hvis de ikke har en medicinsk uddannelse.

Efter injektion af dette veterinærlægemiddel opstår der kollaps i løbet af 10 sekunder. Derfor skal den person, der udfører injektionen, og andre tilstedeværende sørge for at holde sig på afstand for at undgå risiko for kvæstelser, hvis dyret står op.

Information til lægen i tilfælde af eksponering: 
Behandlingen skal rettes mod opretholdelse af respirations- og hjertefunktion. Ved alvorlige forgiftninger kan det være nødvendigt at tage forholdsregler, så eliminationen af de absorberede barbiturater forstærkes. Patienten må ikke efterlades uden opsyn.

Koncentrationen af pentobarbital i veterinærlægemidlet er så høj, at utilsigtet injektion eller indtagelse af mængder helt ned til 1 ml hos voksne personer kan medføre alvorlige virkninger på centralnervesystemet. En dosis pentobarbitalnatrium på 1 g (svarende til 2 ml af veterinærlægemidlet) er rapporteret dødeligt hos mennesker. Behandlingen skal være understøttende med passende intensiv pleje og opretholdelse af vejrtrækningen.

Særlige forholdsregler vedrørende beskyttelse af miljøet
Ikke relevant.

Andre forholdsregler
Aflivede dyr og spiselige produkter fra dyr, som er blevet injiceret med dette veterinærlægemiddel, må aldrig indgå i fødekæden (se pkt. 3.12) og skal bortskaffes i overensstemmelse med national lovgivning.
Aflivede dyr eller dele af aflivede dyr, der har fået dette veterinærlægemiddel, må ikke gives som foder til andre dyr på grund af risikoen for sekundær forgiftning (se pkt. 3.12).

3.6	Bivirkninger

Alle dyrearter:
	Almindelig
(1 til 10 dyr ud af 100 behandlede dyr):
	Vokalisering
Muskeltrækninger


	Sjælden
(1 til 10 dyr ud af 10.000 behandlede dyr):
	Ophidselse
Ufrivillige bevægelser (ben)
Ufrivillig defækation
Ufrivillig vandladning 


	Meget sjælden
(< 1 dyr ud af 10.000 behandlede dyr, herunder enkeltstående indberetninger):
	Kramper
Hikke
Opkastning
Agonal vejrtrækning (gispen)1

	Ikke kendt
(hyppigheden kan ikke estimeres ud fra forhåndenværende data)
	Umiddelbar smerte ved injektion2


1 Et eller flere gispende åndedræt efter hjertestop.
2 Barbiturater kan virke irriterende, hvis de administreres ad andre veje end intravenøs administration.

Kvæg:
	Sjælden
(1 til 10 dyr ud af 10.000 behandlede dyr):
	Agonal vejrtrækning (gispen)1



1 Oftest på grund af for lav dosering.

Fugle:
	Meget almindelig
(> 1 dyr ud af 10 behandlede dyr):
	Tonisk muskelsammentrækning
Fjerrejsning



Indberetning af bivirkninger er vigtigt, da det muliggør løbende sikkerhedsovervågning af et veterinærlægemiddel. Indberetningerne sendes, helst via en dyrlæge, til enten indehaveren af markedsføringstilladelsen eller dennes lokale repræsentant eller til den nationale kompetente myndighed via det nationale indberetningssystem. Se indlægssedlen for de relevante kontaktoplysninger.

3.7	Anvendelse under drægtighed, laktation eller æglægning

Drægtighed
Der foreligger ingen specifikke oplysninger.
Må kun anvendes i overensstemmelse med den ansvarlige dyrlæges vurdering af benefit/risk-forholdet.

3.8	Interaktion med andre lægemidler og andre former for interaktion
CNS-hæmmere (narkotika, fenothiaziner, antihistaminer osv.) kan forstærke virkningen af pentobarbital.



3.9	Administrationsveje og dosering
Til intravenøs anvendelse.
Til intraperitoneal/intracoelomisk anvendelse.
Til intrakardial anvendelse.

For at sikre korrekt dosering bør legemsvægten bestemmes så nøjagtigt som muligt.
Veterinærlægemidlet administreres fortrinsvis via en enkelt hurtig intravenøs injektion. 
Hos større dyr anbefales brugen af et tidligere indsat intravenøst kateter.

Ved administration af lægemidlet ad andre veje end den intravenøse skal dyret være dybt sederet eller bevidstløst og ikke vise nogen reaktion på smertestimuli, med undtagelse af intraperitoneal administration til rotter og mus. Intrakardial injektion er kun acceptabel efter forudgående dyb sedation eller anæstesi.

Anvendelse af pentobarbital intraperitonealt hos ikke-sederede rotter og mus er kun acceptabelt, når der er truffet foranstaltninger for at undgå fejlinjektion, inklusive anvendelse af korrekte kanylestørrelser (f.eks. 26 G til mus). 
For den intraperitoneale eller intracoelomiske administrationsvej anbefales højere doser, når det er muligt.

[bookmark: _Hlk204790080]Hvis der ikke opstår hjertestop efter 2 minutter, skal en anden dosis gives, fortrinsvist via hurtig intravenøs injektion, eller hvis det er relevant, via intrakardial injektion.

Følgende tabel indeholder doseringsoplysninger for hver enkelt dyreart:
	Dyreart
	Administrationsvej
	Dosis

	Kvæg, hest, svin, ged, får, kat, hund
	Intravenøs 
	Den anbefalede dosis er 100 mg/kg legemsvægt (svarende til 0,2 ml/kg).

	Mus
	Intravenøs
Intraperitoneal
Intrakardial
	Minimumsdosen er 250 mg/kg legemsvægt (svarende til 0,5 ml/kg), der kan anvendes op til 1600 mg/kg legemsvægt.

	Rotter
	Intravenøs
Intraperitoneal
Intrakardial
	Minimumsdosen er 200 mg/kg legemsvægt (svarende til 0,4 ml/kg), der kan anvendes op til 800 mg/kg legemsvægt.

	Kanin, hamster, marsvin
	Intravenøs
Intraperitoneal
Intrakardial
	Den anbefalede dosis er 200 mg/kg legemsvægt (svarende til 0,4 ml/kg).

	Høns, due, and 
	Intravenøs
Intracoelomisk
Intrakardial
	Den anbefalede dosis er 200 mg/kg legemsvægt (svarende til 0,4 ml/kg). 

	Små prydfugle
	Intracoelomisk

	Den anbefalede dosis er 1300 mg/kg (svarende til 2,6 ml/kg)

	Slange
	(Intravenøs)
Intracoelomisk
Intrakardial
	Den anbefalede dosis er 200 mg/kg legemsvægt (svarende til 0,4 ml/kg).
Intracoelomisk eller intrakardial administration bør være det første valg.

	Skildpadde
	Intravenøs
Intracoelomisk
Intrakardial
	Minimumsdosen er 200 mg/kg legemsvægt (svarende til 0,4 ml/kg), for intracoelomisk administration kan der anvendes doser op til 1100 mg/kg legemsvægt.

	Firben
	Intravenøs
Intracoelomisk
Intrakardial
	Minimumsdosen er 400 mg/kg legemsvægt (svarende til 0,8 ml/kg), der kan anvendes doser op til 800 mg/kg legemsvægt.

	Frø
	(Intravenøs)
Intracoelomisk
Intrakardial
	Minimumsdosen er 200 mg/kg legemsvægt (svarende til 0,4 ml/kg), der kan anvendes doser op til 1100 mg/kg legemsvægt. Intracoelomisk eller intrakardial administration bør være det første valg.



For at lette administrationen kan veterinærlægemidlet fortyndes med isotonisk (0,9 %) natriumchloridopløsning i et blandingsforhold på 1:1 før administration, når der anvendes en fin nål. Proppen må ikke punkteres mere end 20 gange.

3.10	Symptomer på overdosering (og, hvis relevant, nødforanstaltninger og modgift)
I tilfælde af utilsigtet injektion af et dyr, som ikke er tiltænkt eutanasi, er foranstaltninger såsom kunstigt åndedræt, tilførsel af ilt og brugen af analeptika hensigtsmæssige.
I betragtning af dette veterinærlægemiddels aktivitet frarådes det at give en dobbeltdosis, da det ikke vil give hurtigere eller bedre eutanasi.

3.11	Særlige begrænsninger og betingelser for anvendelse, herunder begrænsninger for anvendelsen af antimikrobielle og antiparasitære veterinærlægemidler for at begrænse risikoen for udvikling af resistens
-

3.12	Tilbageholdelsestid(er)
Der skal træffes nødvendige foranstaltninger til at sikre, at aflivede dyr og spiselige produkter fra dyr, som er blevet injiceret med dette veterinærlægemiddel, ikke indgår i fødekæden og ikke spises af mennesker. Under ingen omstændigheder må andre dyr spise (dele) af det aflivede dyr, da de derved kan udsættes for en dødelig dosis pentobarbital.


4.	FARMAKOLOGISKE OPLYSNINGER

4.1	ATCvet-kode
QN51AA01

4.2	Farmakodynamiske oplysninger
Pentobarbital er et korttidsvirkende sedativum og hypnotikum. Det sikrer en depression af det centrale nervesystem gennem modulation af GABA-receptorerne, hvorved virkningen af gamma-aminobutansyre efterlignes. 
Barbiturater hæmmer især det retikulære aktiveringssystem (RAS) i hjernen, som normalt sørger for årvågenhed. Den umiddelbare virkning er tab af bevidstheden efterfulgt af en dyb bedøvelse, som efterfølges af hurtig depression af åndedrætssystemet. Vejrtrækningen standses og efterfølges hurtigt af hjertestop og hurtig død.

4.3	Farmakokinetiske oplysninger
Efter intravenøs administration forekommer der hurtig distribution i vævet. Der vil forekomme hurtig distribution efter intraperitoneal eller intracoelomisk administration, men langsommere end ved intravenøs administration.
Eliminationen af pentobarbital finder hovedsageligt sted i leveren ved biotransformation, især af cytokrom P450-systemet, samt ved udskillelse i nyrer og redistribution. Hos svin kan redistribution i fedtvæv medføre reducerede plasmakoncentrationer, og det giver en længerevarende virkning. 
Barbiturater kan krydse placenta og nå til det føtale væv.


5.	FARMACEUTISKE OPLYSNINGER

5.1	Væsentlige uforligeligheder
Da der ikke er undersøgelser vedrørende eventuelle uforligeligheder, må dette veterinærlægemiddel ikke blandes med andre veterinærlægemidler, undtagen steril, isotonisk natriumchloridopløsning (0,9 %).

5.2	Opbevaringstid
Opbevaringstid for veterinærlægemidlet i salgspakning: 2 år.
Opbevaringstid efter første åbning af den indre emballage: 63 dage.

5.3	Særlige forholdsregler vedrørende opbevaring
Der er ingen særlige krav vedrørende opbevaringsforhold for dette veterinærlægemiddel.

5.4	Den indre emballages art og indhold
[bookmark: _Hlk201311765]1 flaske med 100 ml af type I glas med brombutylgummiprop og aluminiumslåg, i en kartonæske.

Pakningsstørrelser
1×100 ml
12×100 ml 

Ikke alle pakningsstørrelser er nødvendigvis markedsført.

5.5	Særlige forholdsregler vedrørende bortskaffelse af ubrugte veterinærlægemidler eller affaldsmaterialer fra brugen heraf
Dette veterinærlægemiddel er farligt for mennesker og dyr. 
Lægemidler må ikke bortskaffes sammen med spildevand eller husholdningsaffald.
Benyt returordninger ved bortskaffelse af ubrugte veterinærlægemidler eller affaldsmaterialer herfra i henhold til lokale retningslinjer og nationale indsamlingsordninger, der er relevante for det pågældende veterinærlægemiddel.

6.	NAVN PÅ INDEHAVEREN AF MARKEDSFØRINGSTILLADELSEN
[bookmark: _Hlk201310109]WDT – Wirtschaftsgenossenschaft deutscher Tierärzte eG
Siemensstraße 14
30827 Garbsen
Tyskland

7.	MARKEDSFØRINGSTILLADELSESNUMMER (-NUMRE)
74620

8.	DATO FOR FØRSTE TILLADELSE
14. oktober 2026

9.	DATO FOR SENESTE ÆNDRING AF PRODUKTRESUMÉET
-

10.	KLASSIFICERING AF VETERINÆRLÆGEMIDLER
APK

Der findes detaljerede oplysninger om dette veterinærlægemiddel i EU-lægemiddeldatabasen (https://medicines.health.europa.eu/veterinary).

